ג'קסון פולוק

פול ג'קסון פולוק (באנגלית: Paul Jackson Pollock;‏ 28 בינואר 1912 - 11 באוגוסט 1956) היה צייר מודרני אמריקאי. ג'קסון פולוק נולד בשנת 1912 בקודי, ויומינג, ארצות הברית. את השכלתו רכש בלוס אנג'לס ובניו יורק. הוא היה חבר קרוב של רוברט מאת'רוול, אקספרסיוניסט אבסטרקטי, והושפע ממנו רבות. תחילה עסק בציורים לא פיגורטיביים, אשר הושפעו מאוד מציורים ואמנות פרימיטיביים ובעיקר מהתרבות האינדיאנית. ב-1946 החל לעסוק בטפטוף צבע. אז שפך צבע מתוך פחיות צבע ענקיות על קנבסים ענקיים שפרש על הרצפה. בנוסף לכלים השגרתיים השתמש בציוריו גם בסכינים ובמקלות. ב-11 באוגוסט 1956, נהרג פולוק בתאונת דרכים באיסט המפטון ניו יורק, בעת שנהג תחת השפעת אלכוהול. פולוק היה נשוי ללי קרסנר, אך זמן מה לפני מותו גילתה שיש לו מאהבת, רות קליגמן וקרסנר עזבה אותו. קליגמן עברה לגור בחברת פולוק בביתו באיסט המפטון. בשנתיים לפני מותו מצבו היה ירוד, בגלל התמכרותו לאלכוהול, והוא לא צייר דבר בתקופה זו. קליגמן טענה, שנים רבות, שהיא מחזיקה בציור האחרון שיצר פולוק, כמתנה עבורה. ב-2013 מומחים וחוקר פלילי קבעו בסבירות גבוהה שאכן זה היה ציור שלו. פולוק השתייך לאסכולת ניו יורק והיה שייך לאותו זרם באסכולה שעבד בשיטת ציור הפעולה: ציור שנוצר כשהרציונל אינו מפקח על הרגש כלל - לפי שיטה זו, הניסיון הוא לייצר דימוי המשוחרר ממגבלות ההגיון. פולוק למעשה מתעד בציוריו פעולות. ניתן לומר שיצירה מעין זו היא התפתחות טבעית של חקירה צורנית שעושה הציור המודרני. בנוסף, פולוק מציע בעבודותיו מודל חדש לבדיקת היחסים בין האמן לבין הטבע, ושואל האם ייתכן כי האמן הוא הטבע. הקנבסים של פולוק הופכים להיות סוג של זירת מאבק ובה כוריאוגרפיה, ומתוכם עולה שאלה על מעמד היוצר. מחקרים שנעשו על עבודתו של פולוק מראים כי עבודתו מהווה פרקטל. כאשר מודדים את כמות הצבע במשבצת בעלת גודל מסוים, בציור מסוים, מוצאים כי אחוז השטח המכוסה בצבע נשאר קבוע בלי קשר לגודל המשבצת. כאשר משווים אחוז זה בעבודותיו לאורך השנים, מוצאים כי אחוז השטח המכוסה בצבע בעבודותיו של פולוק הלך וגדל. ב-2006 השיג ציור מספר 5, 1948 האבסטרקטי של פולוק את המחיר הגבוה ביותר במכירה פומבית, כאשר נמכר ב-140 מיליון דולר. השיא נשבר בשנת 2011 כאשר משפחת המלוכה של קטר רכשה את אחת היצירות בסדרת "שחקני הקלפים" של פול סזאן תמורת סכום של 250 מיליון דולר. ב-1986 יצא לאור ספרו של ג'פרי פוטר "קבר אלים", שתיעד את חייו של פולוק. ב-1987 פורסמה ביוגרפיה נוספת של פולוק, פרי עטה של דברה סולומון. "לא רוצה לנדנד לך". ב-1989 יצאה לאור עוד ביוגרפיה של פולוק, "סאגה אמריקאית", שנכתבה בידי סטיוון נייפה וגרגורי וייט-סמית (וזכתה אחר כך בפרס פוליצר). בשנת 2000 ביים וכיכב השחקן אד האריס בסרט "פולוק" המבוסס על חייו. בשנת 2002 יצא לאור ספרו העלילתי של ג'ון אפדייק, "Seek My Face", שנכתב בהשראת דמותו של פולוק. ביתו של פולוק הסטודיו של פולוק בספרינגס בניו יורק קברם של ג'קסון פולוק ואשתו לי קרסנר קלמנט גרינברג מארק רותקו גרינברג, קלמנט, ג'קסון פולוק: "השראה, חזון, החלטה אינטואיטיבית", המדרשה, גיליון מס' 3, 2000, עמ' 118–125. מדיה וקבצים בנושא ג'קסון פולוק בוויקישיתוף ג'קסון פולוק, באתר "Find a Grave" (באנגלית) ג'קסון פולוק, באתר אנציקלופדיה בריטניקה (באנגלית) סוכנויות הידיעות, ציורים של ג'קסון פולוק, החשודים כמזויפים, ייבדקו שוב, באתר הארץ, 13 בפברואר 2006 דנה ברוסטובסקי, לידה של ג'קסון פולוק באתר e-mago יונתן הירשפלד, כף ידו של פולוק, באתר הארץ, 6 בספטמבר 2017 קאמי בראדרס The Wall Street Journal, ‏הציור שסימן את אחת מפריצות הדרך החשובות באמנות במאה ה-20, באתר גלובס, 22 בדצמבר 2022 ג'קסון פולוק, באתר MusicBrainz (באנגלית) ג'קסון פולוק, באתר Discogs (באנגלית) דניאל ראוכוורגר, התנועה האמנותית: מאה שנה להולדת ג'קסון פולוק, באתר הארץ, 1 בפברואר 2012 פטרישה כהן, ניו יורק טיימס, הבדיקות הוכיחו שג'קסון פולוק היה זה שצייר למאהבת, באתר הארץ, 26 בנובמבר 2013 הניו יורק טיימס, הציור היקר בעולם: יצירה של פולוק נמכרה ב-140 מיליון דולר, באתר הארץ, 4 בנובמבר 2006 מאת בני לנדאו, ג'ק המטפטף, באתר הארץ, 28 במרץ 2001 ג'ייסון פולוק כגיבור ספרותי, באתר הארץ, 14 בנובמבר 2002